هیندوستانین قوزیی – دوغوسونداکی آسام، مگالایا و آروناچال پرادش ایالت لرینده لئیسان یاغیش‌لارین سبب اولدوغو سئل، تورپاق سوروشمه‌سی و قضا‌لار نتیجه‌سینده اؤلن‌لرین سایی 131 نفره یوکسلیب.
"هیندوستان تایمز"ین خبرینه گؤره، لئیسان یاغیش‌لاری مؤوسومونون تأثیری ایله آسام، مگالایا و آروناچال پرادش-ده گوجلو یاغیش‌لار سئل، تورپاق سوروشمه‌سی و قضا‌لارا سبب اولوب. اؤلن‌لرین سایی 131-ا یوکسلیب.
آسام ایالتینده فلاکت ایداره‌سی (ASDMA) طرفیندن وئریلن آچیقلامادا، یالنیز دونن (21 ژوئن) 11 نفرین اؤلدوگو آسام-دا 2-سی اوشاق اولماقلا 7 نفردن خبر آلینا بیلمه‌دیگی بیلدیریلیب.
آچیقلامادا حیاتینی ایتیرن 131 نفردن ان آزی 80-نین آسام-‌دان اولدوغو قئید ائدیلیب.
آسام-ین 36 بولگه سیندن 32-ده 4،7 میلیون اینسان داشقین‌لاردان ضرر چکیب.
گونئی آسیادا ژوئن – سپتامبر آیلاریندا تأثیرلی اولان لئیسان یاغیش‌لاری، خصوصیله هیندوستان-دا هر ایل گئنیش میقیاس‌لی طبیعی فلاکت‌لره و قضا‌لارا سبب اولور.
